**Útskifting av vindeygum/hurðum**

Er talan einans um útskifting av einkultum bygningslutum, sum t.d. úthurð, vindeyga, takvindeyga, loftslemmi, ervaljósið og lúku, eru krøvini sum lýst niðanfyri.

**Orkukrøv til rúm hitaði til meira enn 15 Co**

Krøvini til orkusparing skula altíð fremjast í samband við útskifting

Tað verður framt við, at nýggi bygningsluturin lýkur minstukrøv til bjálving.

Bjálvingavirðið verður upplýst sum U-virði.

U-virði er hitamissurin máldur í W/m2 K gjøgnum bygningslutin, tá hitamunurin millum útsíðu og innsíðu er 1o C. Lægri talið er, betri er bjálvingarvirði.

Minstakrav til **U-virði er** **1.65** á nýggju bygningslutunum.

Tað áliggur bygningseigarnum at skjalprógva, at bygningluturin lýkur minstakravið. Hendan skjalfestingin fæst frá veitarnum av bygningslutunum.

**Brunakrøv:**

Um úskiftu bygninglutirnir eru rymingardyr ella bjargingarop, skulu nýggju lutirnir standa krøvini til slíkar. Sí eisini skitsur um mát til bjargingarop.

Útgangsstøði við bjargingaropum er, at køkar og bústaðarhølið skulla hava dyr beinleiðis út á lendi, ella bjargingarop, og- ella skal møguleiki vera fyri, at sleppa til bjargingarop í tveimun grannarúmun, ið ikki hava opið samband við hvørt annað. Sí skitsu 3.

Bústaðarhølið kunna vera kømur, stova og køkur.

Bjargingarop skulu sum minstamark hava eina fríðhædd og- breidd uppá tilsamans 1.5 m. Harav skal hæddin vera minst 0.6 m, og breiddin minst 0.5 m. Sí skitsu

Er hæddin niður á lendi undir 2.0 m, kann hæddin vera 0.5 m, men minstamarkið uppá breidd og hædd uppá 1.5 m skal haldast.

Eru tað brandhurðar ið verða skiftar, skula tær skiftast út við tilsvarandi brandhurðar, og er tað ein neyðhurð ið verður skift, skal nýggja hurðin lúka krøvini til neyðhurðar.